Wanda Group

Wanda Group (), tai Dalian Wanda (), on kiinalainen monikansallinen monialayritys. Se oli maailman suurin yksityinen rakennuttaja ja kiinteistöomistaja ja maailman suurin elokuvateatteriketjujen operaattori, joka aikoinaan omisti Wanda Cinemas-, Hoyts Group- ja AMC -elokuvateatteriyhtiöt. Tammikuussa 2017 Wandan omistama AMC Entertainment Holdings -pörssiyhtiö osti myös suomalaisen Finnkinon emoyhtiön Nordic Cinema Groupin.Finnkino myytiin taas – Ostaja maailman suurin elokuvateatteriketju ja Aasian rikkain mies, Yle Uutiset 23.1.2017.

Kiinan valtion lainaohjeistuksen tiukennuttua vuonna 2017 ja esimerkiksi koronapandemian rajoitettua elokuvateatterikäyntejä, konsernin arvo ja rahoitustilanne on heikentynyt voimakkaasti 2010-luvun lopulla ja 2020-luvun alkupuolella. Wanda Group on joutunut luopumaan suuresta osasta omistuksistaan, muun muassa elokuvatuotannoistaan ja -teattereistaan.

 Historia 
pienoiskuva|left|Yhtiön päämaja Wanda Plazalla, Pekingissä.
Wanda Groupin perusti liikemies Wang Jianlin vuonna 1988 asuinkiinteistöyritykseksi. Se oli yksi ensimmäisistä Kiinan talousuudistuksen jälkeen perustetuista osakeyhtiöistä.

Vuodesta 2005 Wanda Group on laajentunut voimakkaasti kiinteistöbisneksen ulkopuolelle. Vuonna 2012 se osti yhdysvaltalaisen elokuvateatteriketjun AMC:n, mikä teki Wandasta maailman suurimman elokuvateatteriyhtiön. Vuonna 2013 Wanda osti brittiläisen luksusvenevalmistaja Sunseekerin. Lisäksi se rakensi huvipuistoja eri puolilla Kiinaa ja perusti yhdessä Tencent- ja Baidu -yhtiöiden kanssa verkkokauppa-alustaa kehittävän yhteisyrityksen.

Kesäkuussa 2014 Wanda Group omisti Kiinassa 88 Wanda Plaza -liikekeskusta, 55 viiden tähden hotellia, 1 247 elokuvateatteria, 78 tavarataloa ja 84 karaokekeskusta. Kesäkuussa 2015 Wanda ilmoitti ostaneensa australialaisen Hoyts-elokuvateatteriketjun ja perusti elokuvatoimialaa hoitamaan erillisen holdingyhtiön nimeltä Wanda Film Holdings.

Vuonna 2016 Wanda Group osti Legendary Entertainment -yhtiön, minkä jälkeen Wanda Film Holdings on ollut liikevaihdoltaan maailman suurin elokuva-alan yhtiö.

Wanda Group epäonnistui yrityksessään ostaa Paramount Pictures -elokuvatuotantoyhtiö, mutta syyskuussa 2016 Wanda ilmoitti yhteistyösopimuksesta Sony Pictures Entertainment -yhtiön kanssa. Sen pohjalta Wanda aikoo rahoittaa etenkin Kiinan markkinoille suunnattuja Sonyn elokuvatuotantoja.

Wanda Group on kaavaillut myös pilvenpiirtäjähotellien rakentamista Chicagoon ja Lontooseen.

Joulukuussa 2014 Wanda Groupin kiinteistötoimiala listautui Hongkongin pörssiin. Osakeanti teki Wandan perustajasta Wang Jianlinista joksikin aikaa yhden Kiinan rikkaimmista miehistä, joidenkin arvioiden mukaan koko Aasian rikkaimman.

Kiinan hallitus ryhtyi vuoden 2017 puolivälissä rajoittamaan kiinalaispankkien lainoitusta Wanda Groupin ulkomaisiin yritysostoihin. Toukokuussa 2021 Wanda luopui suuresta osasta yhdysvaltalaisen AMC Theaters -pörssiyhtiön omistuksistaan, ja luopui lopuistakin osuuksista lokakuussa 2024 uutisoidulla kaupalla. Wanda Group myi Wanda Films Holding -yhtiönsä ja sen hallitseman australialaisen elokuvateatteriketjun Hoyts Groupin enemmistön kiinalaisen Tencent-konsernin China Ruyi Holdings-yhtiölle. Kalliilla ostetusta Legendary Entertainment -yrityksestä Wanda Group myi ensin osuuden Apollo-yhtiölle (2022) ja sitten lopun Legendaryn yritysjohdolle (2024).

Lähteet


 Luokka:Kiinalaiset yritykset
Luokka:Kiinalaiset elokuvayhtiöt
Luokka:Kiinalaiset pörssiyhtiöt